Поштовани родитељи,

У прилогу вам је заванични допис школи од стране Школске управе Београд

ОСНОВНА ШКОЛА

- директору

ПРЕДМЕТ: Испитивање потреба родитеља/других законских заступника за повратак ученика у продужени боравак у условима када родитељи/други законски заступници немају друго решење за чување деце до нормализовања услова изазваних епидемијом вируса Ковид-19

Поштована/-и,

За потребе доношења важних одлука које се односе на функционисање система образовања и васпитања када се очекује постепено нормализовање услова и када је настављен рад у већини привредних и јавних делатности, потребно је да испитамо потребе родитеља за чувањем, односно збрињавањем деце када су родитељи у обавези да се врате на посао.

Молимо да имате у виду то да су потребни подаци **само о оним ученицима који су већ уписани у продужени боравак, а за које родитељи не могу да нађу друго решење за чување, односно, где је боравак детета у продуженом боравку једина могућност да би родитељи могли да раде.**Напомињемо, није реч о повратку на наставу, већ се испитују потребе родитеља за чувањем деце радним данима, у периоду када родитељи морају да је јаве на посао, а њихова деца не могу да остану без надзора одраслог код куће. У овом контексту ученици не могу користити услугу организоване исхране док су у продуженом боравку, већ оброк и/или ужину треба да им припреме и спакују родитељи.

У зависности од стручних процена биће донете одлуке о томе када и на који начин ће се постепено отварати све установе, па и школе.

Потребно је да искористите све успостављене канале комуникације са родитељима и да најкасније **до среде 29.04.2020. године**, надлежној школској управи доставите електронски попуњене табеларне податке.

**Поштовани родитељи,**

**Молимо вас да се изјасните по овом питању у предвиђеном року. Одговор проследите мејлом вашим учитељицама.**

**Поштована учитељице,**

**Нисмо у могућности да нађемо друго решење за чување детета. Боравак детета у продуженом боравку нам је једина могућност како би могли да радимо, одлазимо на посао.**

Име и презиме родитеља:

Отац: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мајка: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме детета разред и одељење:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_